คิดว่าเคยมาครั้งนึงแล้วแต่จำอะไรไม่ค่อยได้ มาชะอำคราวนี้เลยขอมาลองอีกรอบค่ะ พิกัดนี่ก็ตาม Google Map มาเลย 555

วันนั้นไปถึงประมาณเที่ยง คนแน่นเต็มร้าน ซึ่งมี 2 ส่วนคือ ส่วนริมทะเล และ ส่วนในตึกตัวร้าน วันนั้นเลือกที่จะนั่งในตัวร้านเนื่องจากอากาศร้อนมากค่ะ

ระหว่างสั่งอาหาร น้ำจิ้มซีฟู้ด พริกน้ำปลา จานชามช้อนซ้อม น้ำแข็ง แก้วน้ำต่างๆ ก็มาพร้อมหมดแล้ว อาหารที่นี่จัดว่า ทำเร็วมาก สั่งไปแป๊บเดียวก็มาเสิร์ฟเรียงกันตามนี้เลยค่ะ
- ปลากระพงทอดน้ำปลา (400 บาท) ตัวใหญ่ดีค่ะคิดว่าทอดมาไว้แล้วแต่ยังร้อนอยู่ ทานแล้วแอบผิดหวังเพราะปลาไม่ได้สดเนื้อลื่น แต่ออกแห้งซาก มาทะเลก็หวังว่าจะได้ของสดกว่านี้ค่ะ
- ส้มตำทะเล (150 บาท) ใส่กุ้งและปูม้า จานใหญ่กุ้งเยอะ รสชาติโดยรวมอร่อยดีแต่หวานนำไปนิด
- กุ้งทะเลเผา (ครึ่งโล 480 บาท) กุ้งตัวใหญ่ดี ครึ่งโลได้มา 5 ตัว แต่ไม่ได้สดทุกตัวเพราะตัวที่ทานเองเริ่มมีส่วนที่เนื้อเริ่มเละแล้ว น้ำจิ้มซีฟู้ดก็ไม่ค่อยเด็ด ไม่แน่ใจว่าใช้มะนาวแท้หรือเปล่า
- หอยเชลล์ทอดกระเทียม (250 บาท) จานนี้เด็ดสุดในมื้อ หอยเชลล์และกระเทียมเจียวเยอะดีค่ะ รสชาติดี แต่เสียอย่างเดียวเหมือนเค้าเอาน้ำตาลปี๊บไปทอดกับกระเทียมเจียว บางส่วนเลยจับตัวเป็นก้อนๆหวานๆ ซึ่งส่วนตัวแล้วไม่ชอบค่ะ

โดยรวมร้านนี้ก็ถือว่าไม่ได้แพง แต่เนื่องจากของบางอย่างไม่สด และน้ำจิ้มไม่โดนใจ ขออนุญาติให้สามดาวละกันค่า